## MODELI PËR DOKUMENTIN KONSULTATIV

**Për projektvendimin “Për miratimin e Strategjisë kundër Krimit të Organizuar dhe Krimeve të Rënda 2021-2025 dhe Planit të Veprimit 2021-2022”**

|  |
| --- |
| Ministria e Brendshme fton qytetarë, organizata të shoqërisë civile, komunitetin akademik dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për miratimin e Strategjisë kundër Krimit të Organizuar dhe Krimeve të Rënda 2021-2025 dhe Planit të Veprimit 2021-2022”. Ministria e Brendshme mirëpret:* Komente të përgjithshme publike mbi misionin, qëllimit të politikave dhe objektivave specifike të vendosura në këtë dokument strategjik.
* Komente nga cilido që mund të njohë fushën e rendit dhe sigurisë publike, pjesë e fushës së përgjegjësisë së Ministrisë së Brendshme si dhe në mënyrë specifike në fushën e luftës kundër krimit të organizuar dhe krimeve të rënda.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 2 javë, nëpërmjet publikimit në RENJK, nga data 03 dhjetor deri më 15 dhjetor 2020. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për Projektligjin, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Z. Idriz Haxhiaj - Drejtor i Politikave dhe Strategjive të Rendit dhe Sigurisë Publike, e-mail idriz.haxhiaj@mb.gov.al. Donald Pasha – Specialist i Sektorit të Politikave dhe Strategjive, Drejtoria e Politikave dhe Strategjive të Rendit dhe Sigurisë Publike, e-mail: donald.pasha@mb.gov.al.  |

Datat dhe vendet e takimeve publike:

|  |
| --- |
| Gjatë vitit 2020 janë zhvilluar vazhdimisht takime të grupit ndërinstitucional të punës, me ekspert në fushën e krimit të organizuar dhe krimeve të rënda. |

Sfondi i propozimit legjislativ

|  |
| --- |
| Projektvendimi i Këshillit të Ministrave synon miratimin e Strategjisë kundër Krimit të Organizuar dhe Krimeve të Rënda 2021-2025dhe Planit të Veprimit 2021-2022, pas përfundimit të zbatimit të Strategjisë Ndërsektoriale të Luftës kundër Krimit të Organizuar, Trafiqeve të Paligjshme dhe Terrorizmit 2013-2020. Ky projektvendim ka për qëllim zbatimin në praktikë të qasjes gjithëpërfshirëse kundër veprimtarive të paligjshme dhe strukturave të krimit të organizuar, e cila përfshin ndërveprimin midis qeverisë, sektorit privat, komunitetit dhe qytetarëve. Prioritetet, objektivat dhe masat konkrete që parashikon kjo strategji, organizohen dhe synojnë të adresojnë tre çështje kryesore ne përballje me krimin e organizuar dhe krimet e rënda: (1) **Goditja** (*pursue*),(2) **Parandalimi** (*prevention*),(3) **Mbrojtja** (*protection*). Kjo strategji do të përqëndrohet në luftën kundër krimit të organizuar dhe krimeve të rënda, duke u fokusuar në komponentët kryesorë të saj si: trafikimi i drogave,njerëzve, armëve, veprave të artit dhe trashëgimisë kulturore, pastrimi parave dhe strukturat e organizuara kriminale.Zhvillimi i strategjisë i është nënshtruar një procesi konsultativ ndërmjet institucioneve shtetërore të përfshira në luftën kundër krimit të organizuar dhe krimeve të rënda, të cilat do të japin kontributin kryesor në zbatimin e kësaj strategjie dhe monitorimin e ecurisë së saj.Strategjia bazohet mbi të dhëna dhe vlerësime të institucioneve dhe agjencive të zbatimit të ligjit dhe inteligjencës, si dhe raporte të jashtme vlerësimi të institucioneve ndërkombëtare dhe vendore. |
|  |

Propozimet

|  |
| --- |
| Projekakti përmban kontekstin strategjik i cili përshkruan qëllimin e hartimit të këtij dokumenti, 3 politikat (drejtime kryesore strategjike), kuadrin ligjor, arritjet dhe mësimet, qëllimin e politikave dhe objektiva specifikë të strategjisë, institucionet përgjegjëse që ngarkohen me zbatimin e saj, mënyrën e raportimit dhe monitorimit të strategjisë. Vizioni i kësaj strategjie është: Garantimi i një mjedisi të sigurt për zhvillimin e vendit dhe shoqërisë nga kërcënimet e krimit të organizuar dhe krimeve të rënda, duke siguruar jetën e individit, sipërmarrjen e lirë dhe respektimin e ligjshmërisë në tërësi. Ky dokument mbështetet në 3 qëllime politikash si më poshtë: 1. Ulja e kërcënimit dhe ndikimit të krimit të organizuar dhe krimeve të rënda;
2. Mbrojtja e qytetarëve, institucioneve dhe ekonomisë;
3. Rritja e forcës parandaluese ndaj kërcënimeve të krimit të organizuar dhe krimeve të rënda.

Politikat kryesore të këtij dokumenti strategjik përmbajnë:**Qëllimi i Politikës I**: Ulja e kërcënimit dhe ndikimit të krimit të organizuar dhe krimeve të rënda.Objektivi specifik 1.1: Goditja e veprimtarive kriminale në fushën e narkotikëve Objektivi specifik 1.2: Goditja e trafiqeve të paligjshme Objektivi specifik 1.3: Goditja e krimit ekonomik të pastrimit të parave Objektivi specifik 1.4: Hetimi, ndjekja penale dhe dënimi i drejtuesve dhe anëtarëve të strukturave kriminale Objektivi specifik 1.5: Forcimi i bashkëpunimit policor ndërkombëtar Objektivi specifik 1.6: Kapja e personave në kërkim ndërkombëtar Objektivi specifik 1.7: Forcimi i marrëdhënieve juridiksionale me autoritetet e huaja **Qëllimi i Politikës II**: Mbrojtja e qytetarëve, institucioneve dhe ekonomisë Objektivi specifik 2.1: Identifikimi dhe mbështetja e individëve në rrezik për t’ju nënshtruar shtrëngimit, dhunës dhe frikësimit nga krimi i organizuar Objektivi specifik 2.2: Rritja e profesionalizmit Objektivi specifik 2.3: Dobësimi i motivit financiar në përfshirje në krim të organizuar **Qëllimi i Politikës III**: Rritja e forcës parandaluese ndaj kërcënimeve të krimit të organizuar dhe krimeve të rëndaObjektivi specifik 3.1: Realizimi i fushatave për rritjen e ndërgjegjësimit me përfshirjen e institucioneve qendrore dhe vendore, shoqërisë civile, biznesit, medies dhe aktorëve të tjerë për parandalimin e krimit të organizuarObjektivi specifik 3.2: Ofrimi dhe koordinimi i mbështetjes së brendshme/huaj për zona dhe komunitete vulnerabël Me qëllim realizimin e politikave dhe objektivave specifikë të kësaj strategjie, Agjencitë e Zbatimit të Ligjit, që ngarkohen me detyrime do të ndërhyjnë në fushat e mëposhtme:1. Kuadri Ligjor Rregullator;
2. Kuadri institucional;
3. Procedurat;
4. Burimet njerëzore dhe trajnimi;
5. Komunikimi dhe shkëmbimi i informacionit dhe IT;
6. Infrastruktura dhe Pajisjet.
 |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * A jeni dakord me vizionin dhe qëllimet e politikave të Strategjisë kundër Krimit të Organizuar dhe Krimeve të Rënda 2021-2025 dhe Planit të Veprimit 2021-2022?
* A mendoni se ky lloj propozimi do të ndikojë në përmirësimin e luftës kundër krimit të organizuar dhe krimeve të rënda?
* A mendoni se projektvendimi i “Për miratimin e Strategjisë kundër Krimit të Organizuar dhe Krimeve të Rënda 2021-2025 dhe Planit të Veprimit 2021-2022” do të ndikojë në rritjen besimit të opinionit publik në strukturat /institucionet që veprojnë në fushën kundër krimit të organizuar dhe krimeve të rënda?
* A mendoni se miratimi i këtij projektvendimi do të sjellë rritje të standardeve lidhur me përballimin e sfidave kundër krimit të organizuar dhe krimeve të rënda?
* A jeni dakord me format e bashkëpunimit të agjencive shtetërorë që operojnë në këtë fushë, bashkëpunimit ndërkombëtar në realizimin e politikave të formuluara?
 |